Εφαρμογή λογισμικού για την ενίσχυση της μνήμης και της προσοχής παιδιών με ΔΕΠΥ - Σχεδίαση, ανάπτυξη και πιλοτική αξιολόγηση
Creators: name: Μπάνου, Μαριάννα Νικολάου
Publisher: name: Aristotle University of Thessaloniki
Year: 2019
Subjects: ΔΕΠΥ
Μνήμη
Προσοχή
Εφαρμογή λογισμικού
Ευχρηστία
ADHD
Memory
Attention
Software Application
Usability

description: Η Διαταραχή Ελλειμματικής Προσοχής και Υπερκινητικότητας (ΔΕΠΥ/ADHD), είναι νευροαναπτυξιακή διαταραχή η οποία ξεκινά στην παιδική ηλικία και διαρκεί καθ’ όλη τη διάρκεια της ζωής του ατόμου. Τα παιδιά με ΔΕΠΥ συχνά δεν μπορούν να ελέγξουν τις παρορμήσεις τους, την κινητικότητά τους και σε πολλές περιπτώσεις δεν μπορούν να εστιάσουν την προσοχή τους. Στον τομέα της μνήμης, έχει ερευνηθεί και τεκμηριωθεί ότι τα άτομα με ΔΕΠΥ παρουσιάζουν ελλείμματα στις εκτελεστικές τους λειτουργίες, και μία από αυτές είναι η μνήμη εργασίας. Επίσης, ένα από τα βασικά ελλείμματα των παιδιών με ΔΕΠΥ αφορά στην ικανότητα συγκέντρωσης και παρατεταμένης διατήρησης της προσοχής, ιδιαίτερα κατά τη διάρκεια δραστηριοτήτων που απαιτούν πνευματική προσπάθεια. Οι ψηφιακές τεχνολογίες και τα εκπαιδευτικά λογισμικά συμβἀλλουν σημαντικά στην εκπαίδευση των παιδιών με ΔΕΠΥ και τους εξασφαλίζουν ποιοτικότερο τρόπο μάθησης και εκπαίδευσης, εστιασμένο στις ανάγκες τους. Οι εικόνες, ο ήχος, τα γραφικά ενισχύουν και διατηρούν για περισσότερο χρόνο την προσοχή των παιδιών με ΔΕΠΥ. Έτσι, αναπτύχθηκε μία εφαρμογή λογισμικού, αποτελούμενη από 40 δραστηριότητες, με σκοπό την ενίσχυση της μνήμης και της προσοχής των παιδιών με ΔΕΠΥ. Η ανάπτυξη της εφαρμογής βασίστηκε σε CSS, HTML5 και Javascript. Έγινε μία πιλοτική εφαρμογή σε επτά παιδιά με ΔΕΠΥ, τάξεων Α΄-Δ΄δημοτικού. Επίσης για την αξιολόγηση της ευχρηστίας και της ποιότητας της εφαρμογής πήραν μέρος στην έρευνα 10 εκπαιδευτικοί. Χρησιμοποιήθηκε το ερωτηματολόγιο SUS (System Usability Scale) για την ευχρηστία της εφαρμογής. Τα αποτελέσματα έδειξαν ότι τα παιδιά ανταποκρίθηκαν θετικά στη χρήση της εφαρμογής λογισμικού και τα αποτελέσματά τους ήταν ενθαρρυντικά. Οι εκπαιδευτικοί έκριναν ως πολύ εύχρηστη την εφαρμογή με βάση την κλίμακα ευχρηστίας SUS και δήλωσαν πολύ ευχαριστημένοι σε όλους τους τομείς. Τέλος, από τις απαντήσεις των εκπαιδευτικών φαίνεται ότι με τη συστηματική χρήση της εφαρμογής μπορεί να υπάρξει σταδιακή βελτίωση στη μνήμη και την προσοχή των παιδιών με ΔΕΠΥ
description: Attention Deficit Hyperactivity Disorder (ADHD) is a neurodevelopmental disorder that begins in childhood and lasts throughout the person's life. Children with ADHD often can’t control their impulses, their mobility and in many cases can’t focus their attention. In the field of memory, it has been documented that people with ADHD have deficits in their executive functions, and one of them is working memory. Also, one of the main deficits of children with ADHD is about the ability to concentrate and prolong attention, especially during activities that require spiritual effort. New technologies and educational software contribute significantly to the education of children with ADHD and provide them with a better quality of learning and education focused on their needs. Images, sound, graphics enhance and maintain the attention of children with ADHD for longer. Thus, a software application, consisting of 40 activities, was developed to enhance the memory and attention of children with ADHD. The development of the application was based on CSS, HTML5 and Javascript. A pilot application was made to 7 children with ADHD, from primary school and 10 teachers were also involved in the assessment of usability of the software application. SUS (System Usability Scale) questionnaire was used. The results showed that the children responded positively to the use of the software application and their results were encouraging. Teachers considered the application to be very user-friendly based on the SUS usability scale and they were very pleased in all areas. Finally, we can conclude from the teachers' answers that systematic application of the application can gradually improve the memory and attention of children with ADHD